Prinsesse Kristinas gate

Prinsesse Kristinas gate er en gate ved Øya i Trondheim som går sørover fra Ragnhilds gate og krysser tilknyttede gater rundt St. Olavs hospital før den svinger østover ved 1902-bygget og møter Harald Hardrådes gate. Bebyggelsen i gaten består hovedsaklig av bygninger tilknyttet sykehuset.

Gaten fikk sitt navn i 2005 og ble etablert gjennom utbyggingen av St. Olavs hospital fra begynnelsen av 2000-tallet, hvor gaten stod ferdig i nåværende utstrekning i 2012. Den ble oppkalt etter prinsesse Kristina av Tunsberg (1234–1262), datter av kong Håkon Håkonsson og Margrete Skulesdatter. For å styrke de diplomatiske båndene til andre land ble hun i 1258 giftet bort til Phillip av Kastillia, bror av den spanske monarken Alfonso X.

Bygninger langs Prinsesse Kristinas gate 
1: Gastrosenteret, St. Olavs hospital, oppført 2006–2008.
3: Akuttmottak og Hjerte-lunge-senteret, St. Olavs hospital, oppført 2006–2008.
5: Forsyningssenteret, St. Olavs hospital.

Referanser

Litteratur 

Veier i Trondheim
Øya (Trondheim)